༄༅། །རྟེན་ཁྲུས་རི་ཁྲུས་སོགས་ཀྱི་ཆོ་ག་ཉེས་པ་ཀུན་སེལ་
ཞེས་བྱ་བ་བཞུགས་སོ། །
གུ་རུ་པཱ་ད་བྷུནྣ་མ༔ འདིར་རྟེན་ཁྲུས་རི་ཁྲུས་སོགས་ཀྱི་ལག་ལེན་ཅུང་ཟད་སྤྲོ་བ་བྱ་
སྟེ༑ དེ་ཡང་སྔོན་དུ་དམེ་བརྩེགས་རྣམ་འཇོམས་གང་རུང་གི་བུམ་པའི་ཆོ་ག་ཚུལ་བཞིན་བྱས་ལ། སླར་ཡང་འོག་ནས་
འབྱུང་བ་ལྟར་གཟུངས་ཆུར་སྒྲུབ་པ་བཅས་ཉིས་སྦྲག་བྱུང་ན་ཤིན་ཏུ་ལེགས་ལ། སྐབས་འགར་དེ་ཙམ་ལོང་མེད་པ་བློ་བུར་དུ་
སྒྲུབ་དགོས་ཤར་ན། བུམ་པ་གཙང་མ་ཆུས་བཀང་བར། དྲི་བཟང་པོའི་སྨན་སྤོས་ཀྱི་རིགས་སྦྱར་ཞིང༌། བུམ་ཆུ་རྙིང་པའི་
གཏའ་ཡོད་ན་སྦག །ཁ་རྒྱན་མགུལ་ཆིངས་བཅས་སྤྱི་ལྟར་དང༌། གཟུངས་ཐག་གདག་རང་ཡི་དམ་གང་ཡིན་གྱི་ང་རྒྱལ་དྲན་
ཙམ་གྱི་ངང་ནས། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་པཾ་ལས་
པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧཱུྃ་ལས་རིན་པོ་ཆེ་ལས་གྲུབ་པའི་བུམ་
པ་ཡངས་ཤིང་རྒྱ་ཆེ་བ། ལྷ་རྫས་ཀྱི་གོས་ཀྱིས་མགུལ་པ་བཅིངས་པ། དཔག་བསམ་གྱི་
ཤིང་གིས་ཁ་བརྒྱན་པ། ནང་ཆུ་དང་བཅུད་སྣ་ཚོགས་ཀྱིས་ཡོངས་སུ་གང་བའི་དབུས་སུ་ཟླ་
བའི་དཀྱིལ་འཁོར་གྱི་སྟེང་དུ་གཟུངས་སྔགས་རྣམས་ཀྱི་ཕྲེང་བ་ཁ་དོག་དཀར་པོ་གཡས་
སྐོར་དུ་འཁོད་པ་ལ། རང་གི་སྙིང་ག་ནས་སྔགས་ཀྱི་ཕྲེང་བ་གཟུངས་ཐག་ལ་བརྟེན་ཏེ་སོང་
བ་ཕོག་པས་དེ་ལས་བདུད་རྩིའི་རྒྱུན་བབས་པས་བུམ་པ་གང་བར་གྱུར་ཅེས་བརྗོད་ཅིང་བསམས་
ལ་གཟུངས་ཐག་ནས་བཟུང་སྟེ་རྡོ་རྗེ་སེམས་དཔའི་ཡིག་བརྒྱ་དང༌། ན་མཿས་མནྟ་བུདྡྷ་ནཱཾ། ཏདྱ་ཐཱ། ཨོྃ་ཨེ་ཧོ་
ཤུདྡྷེ་ཤུདྡྷེ། མཾ་ཧོ་ཤུདྡྷེ་ཤུདྡྷེ། རཾ་ཧོ་ཤུདྡྷེ་ཤུདྡྷེ། ཨ་ཤུ་མཾ་བི་ཤུདྡྷེ། ཤུདྡྷེ་ཤུདྡྷེ་ས་མ་ཡ་སྭཱ་ཧཱ།
ཞེས་མི་གཡོ་བའི་རྒྱུད་ལས་འབྱུང་བ་དང་། ༀ་ཨེ་ཧོ་ཤུདྡྷེ་ཤུདྡྷེ། བི་ཧོ་ཤུདྡྷེ་ཤུདྡྷེ། ཨ་ཧི་རཾ་བི་ན་རཾ་ཤུདྡྷེ་
རཾ་ཨ་ཨ་སྭཱ་ཧཱ། ཨོཾ་བི་ར་སྟི་བི་ར་སྟི་སྭཱ་ཧཱ། ཞེས་གཟུངས་འདུས་ནས་འབྱུང་བ་དང༌། ཨོཾ་ཨེ་ཧོ་ཤུདྡྷེ་

41

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།

ཤུདྡྷེ། ཡཾ་ཧོ་ཤུདྡྷེ་ཤུདྡྷེ། བཾ་ཧོ་ཤུདྡྷེ་ཤུདྡྷེ། ལཾ་ཧོ་ཤུདྡྷེ་ཤུདྡྷེ། རཾ་ཧོ་ཤུདྡྷེ་ཤུདྡྷེ། ཨེ་ཡཾ་བཾ་ལཾ་རཾ་ཧོ་
ཤུདྡྷེ་ཤུདྡྷེ་ཨ་ཨ་སྭཱ་ཧཱ། ཞེས་གསར་རྙིང་གི་ལས་ཚོགས་མཐའ་དག་ནས་གོ་རིམ་ཅུང་ཟད་མི་འདྲ་བ་འབྱུང་མོད།
ཕལ་ཆེར་འདི་བཞིན་ཡོད་པ་ཤས་ཆེ་བ་ཡིན། དེ་རྣམས་སོ་སོ་ནས་ལན་ཉེར་གཅིག་ཙམ་རེའམ་ཀླུ་དང་ས་བདག་སོགས་
བསྣད་ཚབ་ཆེ་ན་སེང་གེའི་སྒྲའི་གདོན་སྒྲོལ་ནས་འབྱུང་བའི་ཨོཾ་རུ་རུ་སྤུ་རུ་སོགས་ཡུམ་གཉིས་ཀྱི་སྔགས་གང་མང་
བཟླས་པའི་མཐར། གཟུངས་ཐག་བསྡུས་ལ། སྔགས་ཕྲེང་གདན་དང་བཅས་པ་ཞུ་ནས་བུམ་པའི་ཆུ་
དང་གཉིས་སུ་མེད་པར་གྱུར། ཅེས་བརྗོད། རྟེན་ཁྲུས་ཡིན་ན་རྟེན་གྱི་དྲུང་དུ། སྦྱང་ཆས་རྣམས་བཤམས་ལ།
ཏིང་ལོ་སྦར་ཏེ། གཏོར་མ་ཆབ་ཀྱིས་བྲན། མཆོད་གཡོག་པས་དབུས་གཡས་གཡོན་གྱི་རིམ་པས་བླངས་ཏེ། གཡས་སུ་བསྐོར་
ཞིང་རང་གི་མཆོག་སྦྱིན་དང་བཅས། ཨོཾ་སརྦ་བིཥྚཱན་ན་མཿསརྦ་སོགས་ལན་གསུམ། ཏིང་ལོ་དང་ཆང་བུ་བསྐོར་
ཞིང༌། རྡོ་རྗེ་གསོར་ཏེ། ཨོཾ་སུམ་བྷ་སོགས་ལན་གསུམ། རྣམ་འཇོམས་ཡིན་ན་དེའི་ཚབ་ཡང་སྙིང་བརྗོད། འདིར་
བདེ་བར་གཤེགས་པའི་རྟེན་ལ་ཁྲུས་ཀྱི་མངའ་གསོལ་བ་ལ་བར་དུ་གཅོད་པར་རྩོམ་པའི་
ཞེས་སམ། བརྟན་བཞུགས་དང་འབྲེལ་ན་རབ་ཏུ་གནས་པར་བྱེད་པ་ལ་ཞེས་བརྗོད་ཀྱང་ཆོག །གང་ལྟར་ཡང་།
གདོན་བགེགས་ལོག་པར་འདྲེན་པའི་ཚོགས་གང་ཡིན་པ་དེ་དག་ཐམས་ཅད་གཏོར་མ་
ལམ་བརྔན་ཏིང་ལོ་ལམ་སྒྲོན་ཆང་བུ་ལམ་རྒྱགས་ཀྱི་ཚུལ་དུ་ཁྱེར་ལ་སའི་ཕྱོགས་འདིར་མ་
གནས་པར་གཞན་དུ་སོང་ཤིག །རང་གི་སྙིང་ག་ནས་འོད་ཟེར་འཕྲོས་པས་ཁྲོ་བོའི་རྒྱལ་པོ་
འཁོར་དང་བཅས་པ་ཨོཾ་བཛྲ་ས་མཱ་ཛཿ ཧཱུྃ། ཡེ་ཤེས་བསྐལ་པའི་མེ་ལྟར་འབར་བའི་འོད། །
མ་རིག་འདོད་པའི་མུན་ཁམས་ཐམས་ཅད་བསྲེག །ཞེ་སྡང་གཤིན་རྗེའི་འཇིགས་པ་ཐམས་
ཅད་འཇོམས། །དཔའ་བོ་ཆེན་པོ་དཔའ་མཚན་སྟག་ལྤགས་ཅན། །ལོག་འདྲེན་སྲིན་པོའི་
མཐའ་གནོན་དགྲ་འདུལ་བ། །རིག་པའི་རྒྱལ་པོ་ཁྲོ་བོ་བཞུགས་སོ་འཚལ། །ལོག་འདྲེན་
འདུལ་བའི་སླད་དུ་སྤྱན་འདྲེན་ན། །འགྲོ་བའི་དོན་དུ་མཆོད་ཀྱིས་གཤེགས་སུ་གསོལ། །
ཨཱོྃ་བཛྲ་ཀྲོ་དྷཱ་རཱ་ཛ་ས་པཱ་རི་ཝ་ར་ཨེ་ཧྱ་ཧིས་སྤྱན་དྲངས། ཨོཾ་པདྨ་ཀ་མ་ལཱ་ཡ་ཧཱུཾ་གྱིས་གདན་འབུལ།
ཨོཾ་ཨཉྙཾ། པུཥྤ། དྷུ་པྤེ། ཨཱ་ལོ་ཀེ །གནྠེ། ནཻ་ཝི་ཏྱེ། ཤབྡ་ཧཱུྃ་གིས་མཆོད། ཧཱུྃ། ཆོས་ཉིད་སྟོང་པ་

42

རྟེན་ཁྲུས་རི་ཁྲུས་སོགས་ཀྱི་ཆོ་ག་ཉེས་པ་ཀུན་སེལ།
།ལྷག་
གཉིས་མེད་ངང་ཉིད་ལས། །འཇིག་རྟེན་སྤྱོད་པའི་ཚུལ་ཡང་མི་སྤོང་ཞིང༌། །ཐབས་ལ་མཁས་
པས་འཇིགས་བྱེད་སྐུར་སྟོན་པ། །ཁྲོ་ཆེན་འབར་བའི་ཚོགས་ལ་ཕྱག་འཚལ་བསྟོད། །ཡེ་
ཤེས་ཞི་བའི་ངང་ལས་མ་གཡོས་ཀྱང༌། །སྐུ་ཡི་ཆ་ལུགས་ཟ་བྱེད་རྔམ་སྟབས་ཅན། །གསུང་
གི་ང་རོ་འབྲུག་སྟོང་ལྡིར་བའི་སྒྲས། །མ་ལུས་དབང་དུ་སྡུད་ལ་ཕྱག་འཚལ་བསྟོད།
པའི་ཡེ་ཤེས་རོལ་པ་སྟོན་མཛད་ཅིང་། །བསྡིགས་པའི་མཚོན་ཆ་སྣ་ཚོགས་ཕྱག་ན་བསྣམས། །
ཉོན་མོངས་དུག་ཆེན་རྩད་ནས་འཇོམས་མཛད་པ། །སྦྲུལ་གདུག་རྒྱན་གྱིས་བརྒྱན་ལ་ཕྱག་
འཚལ་བསྟོད། །བསྐལ་པ་མེ་ལྟར་འབར་བའི་ཀློང་དཀྱིལ་ན། །དཔའ་བོ་སྟང་སྟབས་
བརྐྱང་བསྐུམ་ཚུལ་དུ་བཞུགས། །ཉི་ཟླ་འབར་བའི་སྤྱན་གྱི་སྡང་མིག་གིས། །བགེགས་
དཔུང་སྲེག་པར་མཛད་ལ་ཕྱག་འཚལ་བསྟོད། །གཏུམ་ཆེན་དུས་མཐའི་མེ་ལྟར་གཟི་བརྗིད་
འབར། །གློག་སྟོང་འགྱུ་འདྲའི་ཁྲོ་གཉེར་མཆེ་བ་གཙིགས། །རྔམ་པའི་ང་རོ་འབྲུག་སྒྲ་སྟོང་
བཞིན་སྒྲོགས། །ཁྲོ་རྒྱལ་བགེགས་ཚོགས་འདུལ་ལ་ཕྱག་འཚལ་བསྟོད། །འཇིགས་པའི་
ཧཱུྃ་སྒྲ་ངེས་སྒྲོགས་ཤིང་། །བགེགས་རྣམས་མ་ལུས་འཇོམས་མཛད་པ། །དངོས་གྲུབ་མ་ལུས་
སྩོལ་བའི་ལྷ། །བགེགས་ཀྱི་དགྲ་ལ་ཕྱག་འཚལ་བསྟོད། །
དེ་ནས་རྡོ་རྗེ་དྲིལ་བུ་འཛིན་པས་ཁམས་གསུམ་རྣམ་རྒྱལ་གྱི་ཕྱག་རྒྱ་བཅས་ལ། རྗེ་བཙུན་རྩ་བ་དང་བརྒྱུད་
པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི་
བཀའ་བདེན་པ་དང༌། ཆོས་ཀྱི་བཀའ་བདེན་པ་དང༌། དགེ་འདུན་གྱི་བཀའ་བདེན་པ་དང༌།
གསང་སྔགས་དང་རིག་སྔགས་ཀྱི་རྒྱལ་པོ་ཁྲོ་བོ་ཁྲོ་མོ་རྣམས་ཀྱིས་བཀའ་བདེན་པ་དང༌།
བདེན་པ་ཆེན་པོས་བྱིན་གྱིས་རླབས་ཀྱིས་དེང་འདིར་བདེ་བར་གཤེགས་པའི་རྟེན་ལ་ཁྲུས་
ཀྱི་མངའ་གསོལ་བ་ལ་བར་དུ་གཅོད་པར་གཙོམ་པའི་ཞེས་སམ། བརྟན་བཞུགས་དང་འབྲེལ་ན་རབ་
ཏུ་གནས་པར་བྱེད་པ་ལ་ཞེས་བརྗོད་ཀྱང་ཆོག །གང་ལྟར་ཡང་། གདོན་བགེགས་ལོག་པར་འདྲེན་
པའི་ཚོགས་གང་ཡིན་པ་དེ་དག་རྒྱུད་སྡེ་དང་མཐུན་པའི་སྦྱོར་བ་རྣམ་པར་དག་པ་བྱས་ཟིན་

43

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།

པས་དེས་ཚིམ་པར་གྱིས་ལ་སའི་ཕྱོགས་འདིར་མ་གནས་པར་གཞན་དུ་སོང་ཤིག །གང་ དག་མི་འགྲོ་བ་དེ་དག་དེ་བཞིན་གཤེགས་པ་ཐམས་ཅད་ཀྱི་ཐུགས་གཉིས་སུ་མེད་པའི་ཡེ་
ཤེས་ལས་བྱུང་བའི་རྡོ་རྗེ་འབར་ཞིང་རབ་ཏུ་འབར་བ་འདིས་ཁྱོད་རྣམས་ཀྱི་མགོ་བོ་ཚར་
པ་བརྒྱར་འགས་པར་བྱའོ། །ཅེས་བདེན་བདར་ལན་གསུམ་བརྗོད་ཅིང་། སོ་སོའི་མཐར་དྲག་རོལ་དང་བཅས་
སུམ་བྷ་སོགས་དྲག་སྔགས་བརྗོད་ཅིང་གུ་གུལ་གྱིས་བདུག །ཡུངས་ཀར་གྱིས་བྲབ་བོ། །མཆོད་གཡོག་པས་སྐུ་ཕྱི་ཕྲག་པ་
གཡོན་ལ་བཀལ། གཡོན་པས་ཁྲུས་སྡེར་གྱི་ཐད་དུ་མེ་ལོང་འཛིན་པ་ལ་རྟེན་གྱི་གཟུགས་བརྙན་འཆར་དུ་བཅུག །གཡས་པས་
བུམ་པ་བཟུང་སྟེ་སྔགས་ཀྱི་ཚེ་ཁྲུས་གསོལ། རང་རྡོར་དྲིལ་འཛིན་པས། སྤྲོ་ན་རྡོར་དབྱིངས་རབ་གནས་ནས་འབྱུང་བའི།
གང་འདིར་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་
པའི་སངས་རྒྱས་རིག་པ་དང་ཞབས་སུ་ལྡན་པ། བདེ་བར་གཤེགས་པ། འཇིག་རྟེན་
མཁྱེན་པ། སྐྱེས་བུ་འདུལ་བའི་ཁ་ལོ་བསྒྱུར་བ། བླ་ན་མེད་པ་ལྷ་དང་མི་རྣམས་ཀྱི་སྟོན་པ་
སངས་རྒྱས་བཅོམ་ལྡན་འདས་དེ་ལ་ཡོ་བྱད་ཐམས་ཅད་དང་ལྡན་པའི་ཁྲུ ས་འདི་གསོལ་
བར་བགྱིའོ། །ཞེས་དམ་བཅའ་བ་དང༌། སྤྱོད་འཇུག་ནས་འབྱུང་བའི། ཁྲུས་ཀྱི་ཁང་པ་ཤིན་ཏུ་དྲི་ཞིམ་པ། །
ཤེལ་གྱི་ས་གཞི་གསལ་ཞིང་འཚེར་བ་བསྟར། །རིན་ཆེན་འབར་བའི་ཀ་བ་ཡིད་འོང་ལྡན། །
མུ་ཏིག་འོད་ཆགས་བླ་རེ་བྲེས་པ་དེར། །ཞེས་ཁྲུས་ཀྱི་ཁང་པ་གསལ་འདེབས་པ་འདི་གཉིས་འདོན་མ་ཐུབ་ན་
མོས་པ་ཙམ་བྱའོ། །གང་ལྟར་ཡང༌། ཇི་ལྟར་བལྟམས་པ་སོགས། ཨོཾ་སརྦ་ཏ་ཐཱཎྱ འདི་ནི་ཁྲུས་
མཆོག༴ ཨོཾ་སརྦ་ཏ་ཐཱ༴ འདི་ནི་སྦྱིན་པའི་རང་བཞིན་ཆུ། སེར་སྣའི་དྲི་མ་སྦྱོང་མཛད་པ། །
གཏོང་བ་དྲི་ཡིས་ལེགས་བསྒོས་ཆུས། །ཁྲུས་ལེགས་མཛད་ལ་སྐུ་ཁྲུས་གསོལ། །ཨོཾ་སརྦ༴
འདི་ནི་ཚུལ་ཁྲིམས་སོགས་ཤློ་ཀ་དྲུག་སྔགས་བཅས་དང་། རྒྱས་པར་སྤྲོ་ན། སངས་རྒྱས་ཐམས་ཅད་འདུས་
པའི་སྐུ༴ ཨོཾ་སརྦ༴ ཅེས་པས་བླ་མ། དུས་གསུམ་སངས་རྒྱས་ཐམས་ཅད་ཀྱི། །མཁྱེན་བརྩེ་ནུས་
པའི་ངོ་བོ་ཉིད། །སྒྲུབ་ལ་དངོས་གྲུབ་མཆོག་སྩོལ་བའི། །ཡི་དམ་ལྷ་ལ་སྐུ་ཁྲུས་གསོལ། །ཨོཾ་
སརྦ༴ སྤྲོ་ན། ཐམས་ཅད་དངོས་པོ༴ ཆོས་དབྱིངས་རྣམ་དག༴ ཅེས་སོགས་གང་དགོས་ཀྱིས་

44

རྟེན་ཁྲུས་རི་ཁྲུས་སོགས་ཀྱི་ཆོ་ག་ཉེས་པ་ཀུན་སེལ།
ཡི་དམ་དང་། སྟོན་པ་བླ་མེད༴ ཨོཾ་སརྦ༴ ཐབས་མཁས་ཐུགས་རྗེས༴ ཨོཾ་སརྦ༴ ཕྱོགས་བཅུའི་
འགྲོ་ལ་མཁྱེན་བརྩེས་རབ་དགོངས་ནས། །ཕྱོགས་བཅུར་ཆོས་ཀྱི་འཁོར་ལོ་ལེགས་བསྐོར་
བས། །ཕྱོགས་བཅུའི་འགྲོ་ཀུན་ཡོངས་སུ་སྐྱོབ་མཛད་པའི། །ཕྱོགས་བཅུའི་སངས་རྒྱས་
རྣམས་ལ༴ ཨོཾ་སརྦ༴ མཐུན་པའི་སྨོན་ལམ༴ ཨོཾ་སརྦ༴ སྨྲ་བསམ་བརྗོད་མེད༴ ཨོཾ་སརྦ༴
འཇམ་དབྱངས་ཕྱག་ན་རྡོ་རྗེ༴ ཨོཾ་སརྦ༴ ལྷ་དང་ལྷ་མིན༴ ཨོཾ་སརྦ༴ དགྲ་བཅོམ་བློ་མཆོག་
དབང་པོ་ཀུན་དུལ་བ། །བསྟན་པའི་སྲིད་དུ་ལེགས་པར་བརྟན་བཞུགས་ནས། །བསྟན་པ་
འཛིན་དང་བསྲུང་དང་སྤེལ་མཛད་པའི། །དགྲ་བཅོམ་གནས་བརྟན་བཅུ་དྲུག་ལ༴ ཨོཾ་སརྦ༴
ཟབ་མོ་རྟེན་འབྲེལ་བཅུ་གཉིས་ལེགས་བསྒོམ་པས། །རང་བྱུང་རང་སངས་རྒྱས་ཀྱི་ཡེ་ཤེས་
ནི༑ ༑བརྟན་པ་མེད་པའི་ཚུལ་གྱིས་ཐུགས་ཆུད་པ། །འཕགས་པ་རང་རྒྱལ་རྣམས་ལ༴ ཨོཾ་
སརྦ༴ ཅེས་པ་ཡན་གྱི་དཀོན་མཆོག་དང་སྤྲོ་ན། དཔལ་ལྡན་མཁའ་འགྲོའི་དབང་ཕྱུག་སོགས་ཤློ་ཀ་རེ་
རེ་དང་། ཐུན་མོང་དུ། རྫུ་འཕྲུལ་སྟོབས་དང་མངོན་པར་ཤེས་པའི་དཔལ། །ཉེ་བར་ཐོབ་ནས་
ཐུབ་པའི་བཀའ་བཞིན་དུ། །བསྟན་པ་རིན་ཆེན་བང་མཛོད་ལེགས་བསྲུང་བའི། །རྡོ་རྗེའི་
ཆོས་སྐྱོང་རྣམས་ལ༴ ཨོཾ་སརྦ༴ རྒྱལ་ཆེན་སྡེ་བཞི་ཕྱོགས་སྐྱོང་འཇིགས་བྱེད་དང༌། །ལྷ་ཀླུ་
གཟའ་སྐར་ལ་སོགས་འཇིག་རྟེན་དབང༌། །གནོད་སྦྱིན་སྡེ་དཔོན་འཕྲོག་མ་བུར་བཅས་
སོགས། །གཙུག་ལག་ཁང་སྐྱོང་རྣམས་ལ་སྐུ་ཁྲུས་གསོལ། །ཨོཾ་སརྦ༴ བྱང་ཕྱོགས་སྐྱོང་བའི་
རྒྱལ་ཆེན་རྣམ་ཐོས་སྲས། །ནོར་གྱི་བདག་པོ་ཨཱརྻ་ཛམ་བྷ་ལ། །དབུལ་བ་སེལ་བའི་ལྷ་
མོ་ནོར་རྒྱུན་མ། །ནོར་ལྷ་གཏེར་བདག་རྣམས་ལ་སྐུ་ཁྲུས་གསོལ། །ཨོཾ་སརྦ༴ ཅེས་སོགས་ཀྱི་
ཆོས་སྐྱོང་ནོར་ལྷ་དང་། གཙུག་ལག་ཁང་ལ་གཉུག་མར་གནས་པའི་ཀླུ་ཡོད་ན། གདེང་ཀ་ནོར་བུ་འབར་བའི་
འོད་ཀྱིས་ནི༴ ཨོཾ་སརྦ༴ ཁྱེད་ཀྱི་རང་བཞིན་ཡོངས་དག་པས། །སྲིད་པའི་འཆིང་བ་མི་མངའ་
ཡང་། །བདག་ཅག་སྒྲིབ་པ་སྦྱང་སླད་དུ། །གཙང་མ་ཆབ་ཀྱིས་སྐུ་ཁྲུས་གསོལ། །ཨོཾ་སརྦ༴
རྒྱལ་བའི་སྐུ་གསུང་ཐུགས་ལ་ཉོན་མོངས་མི་མངའ་ཡང༌། །སེམས་ཅན་ལུས་ངག་ཡིད་

45

གངས་ཅན་རིག་བཅུད་ལས།
དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
དེ་དག་གི་གཟུངས་སྔགས་དང་། མིན་ནའང་ཡིག་བརྒྱ་དང་ཁྲུས་སྔགས་མང་དུ་བརྗོད། རོལ་མོ་བཞག་སྟེ། ཕྱོགས་སྐྱོང་
བཅུ་ལ་སོགས་པ་འཇིག་རྟེན་སྐྱོང་བ་ཆེན་པོ་རྣམས་དང་། སྟོང་གསུམ་གྱི་ལྷ་མ་སྲིན་སྡེ་
བརྒྱད་དང༌། ཁྱད་པར་དུ་ཡུལ་ཕྱོགས་འདིའི་ལུང་པ་ཕུ་མདའ་བར་གསུམ། ཉིན་སྲིབ་
དཀར་ནག་གི་ས་རྡོ་རི་བྲག །རྩི་ཤིང༌། ནགས་ཚལ། མཚོ་དང༌། ཆུ་ཀླུང་སོགས་ལ་གནས་
ཤིང་བདག་གིར་བྱེད་པའི། ལྷ་དང་། ཀླུ་དང་། བཙན་དང་། བདུད་དང་། ས་བདག །
གཉན་མཐུ་བོ་ཆེ། གཞི་བདག །གནས་བདག་ལ་སོགས་པ་དང༌། ཁས་ཞན་དབང་ཆུང་
བའི་འབྱུང་པོའི་ཚོགས་ཐམས་ཅད་ཀྱི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་
པ་དང་སྒྲིབ་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ནད་དང་ཉེར་འཚེ་ཐམས་ཅད་ཤཱནྟི